CELEX: 32018D1687
Language: mt
Date: 2018-11-07 00:00:00
Title: Deċiżjoni ta' Implimentazzjoni tal-Kummissjoni (UE) 2018/1687 tas-7 ta' Novembru 2018 li temenda d-Deċiżjoni 2007/25/KE fir-rigward ta' ċerti miżuri ta' ħarsien relatati mal-influwenza tat-tjur li għandha patoġeniċità għolja u l-movimenti ta' għasafar domestiċi li huma akkumpanjati mis-sid tagħhom fil-Komunità, fir-rigward tal-perjodu tagħha ta' applikazzjoni (notifikata bid-dokument C(2018) 7240) (Test b'rilevanza għaż-ŻEE.)

9.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 279/36
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/1687
         tas-7 ta' Novembru 2018
         li temenda d-Deċiżjoni 2007/25/KE fir-rigward ta' ċerti miżuri ta' ħarsien relatati mal-influwenza tat-tjur li għandha patoġeniċità għolja u l-movimenti ta' għasafar domestiċi li huma akkumpanjati mis-sid tagħhom fil-Komunità, fir-rigward tal-perjodu tagħha ta' applikazzjoni
         
            
               (notifikata bid-dokument C(2018) 7240)
            
         
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 576/2013 tal-Parlament Ewropew u tal-Kunsill tat-12 ta' Ġunju 2013 dwar il-movimenti mhux kummerċjali tal-annimali domestiċi u li jħassar ir-Regolament (KE) Nru 998/2003 (1), u b'mod partikolari l-Artikolu 36(1),
         Billi:
         
                     (1)
                  
                  
                     Id-Deċiżjoni tal-Kummissjoni 2007/25/KE (2) tistabbilixxi ċerti miżuri ta' protezzjoni fir-rigward tal-influwenza tat-tjur b'patoġeniċità għolja (HPAI) u l-movimenti ta' għasafar domestiċi li jkunu akkumpanjati minn sidhom fl-Unjoni. Din ġiet adottata b'reazzjoni għat-tifqigħat tal-HPAI tas-sottotip H5N1 bil-ħsieb li tiġi protetta s-saħħa tal-annimali u tal-bniedem fl-Unjoni. Din tapplika sal-31 ta' Diċembru 2018.
                  
               
                     (2)
                  
                  
                     Tifqigħat tal-HPAI tas-sottotipi H5 differenti u oħrajn iktar rari. tas-sottotip H7, ikomplu jseħħu fid-dinja kollha fit-tjur u fi tjur ieħor mhux selvaġġ. L-HPAI saret endemika f'diversi pajjiżi terzi u laħqet pajjiżi terzi oħra għall-ewwel darba. It-theddida tal-introduzzjoni tal-vajrus tal-HPAI fl-Unjoni permezz ta' movimenti ta' għasafar domestiċi minn pajjiżi terzi tippersisti u għalhekk il-miżuri ta' mitigazzjoni tar-riskji stabbiliti fid-Deċiżjoni 2007/25/KE jenħtieġ li jinżammu.
                  
               
                     (3)
                  
                  
                     Barra minn hekk, għadd ta' atti delegati li jistabbilixxu regoli li jikkonċernaw id-dħul fl-Unjoni ta' tjur u tjur ieħor mhux selvaġġ qed jitħejja bħalissa skont il-qafas tar-Regolament (UE) 2016/429 tal-Parlament Ewropew u tal-Kunsill (3). Ir-regoli stipulati f'dawk l-atti delegati se jistabbilixxu l-approċċ li jrid jiġi adottat fir-rigward ta' ċerti riskji relatati ma' mard li jaffettwa t-tjur u tjur ieħor mhux selvaġġ, kif ukoll garanziji tas-saħħa tal-annimali meħtieġa għal għasafar miżmuma bħala annimali domestiċi. Ir-regoli stipulati f'dawk l-atti delegati se jqisu wkoll ir-rakkomandazzjonijiet tal-Opinjoni Xjentifika dwar l-influwenza tat-tjur adottati mill-Awtorità Ewropea dwar is-Sigurtà fl-Ikel (EFSA) fl-14 ta' Settembru 2017 (4).
                  
               
                     (4)
                  
                  
                     Fid-dawl tas-sitwazzjoni epidemjoloġika globali fir-rigward tal-HPAI, u sakemm jiġu adottati l-atti delegati li jikkonċernaw id-dħul fl-Unjoni ta' tjur u ta' tjur ieħor mhux selvaġġ, jenħtieġ li jittawwal il-perjodu ta' applikazzjoni tad-Deċiżjoni 2007/25/KE sal-31 ta' Diċembru 2019.
                  
               
                     (5)
                  
                  
                     Għaldaqstant jenħtieġ li d-Deċiżjoni 2007/25/KE tiġi emendata skont dan.
                  
               
                     (6)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            Fl-Artikolu 6 tad-Deċiżjoni Nru 2007/25/KE, id-data il-“31 ta' Diċembru 2018” tiġi sostitwita bil-“31 ta' Diċembru 2019”.
         
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-7 ta' Novembru 2018.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 178, 28.6.2013, p. 1.
         
            (2)  Id-Deċiżjoni tal-Kummissjoni 2007/25/KE tat-22 ta' Diċembru 2006 fir-rigward ta' ċerti miżuri ta' ħarsien relatati mal-influwenza tat-tjur li għandha patoġeniċità għolja u l-movimenti ta' għasafar domestiċi li huma akkumpanjati mis-sid tagħhom fil-Komunità (ĠU L 8, 13.1.2007, p. 29).
         
            (3)  Ir-Regolament (UE) 2016/429 tal-Parlament Ewropew u tal-Kunsill tad-9 ta' Marzu 2016 dwar il-mard trasmissibbli tal-annimali u li jemenda u jħassar ċerti atti fil-qasam tas-saħħa tal-annimali (“Liġi dwar is-Saħħa tal-Annimali”) (ĠU L 84, 31.3.2016, p. 1).
         
            (4)  EFSA Journal 2017; 15(10):4991.